
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός λειτουργίας της Κρατικής Ορχήστρας 

Ελληνικής Μουσικής (ΚΟΕΜ). 

Έγκριση μεταβίβασης και μεταστέγασης Ωδείου. 

Χορήγηση άδειας ίδρυσης και λειτουργίας Παραρτή¬ 
ματος στην Πυθαγόρειο Μουσική Σχολή Σάμου.... 
Καθορισμός ύψους εγγυητικών επιστολώνπργ. 8 άρθ. 

6του Ν. 2399/96 (ΦΕΚ 90Α'). 

Αναγνώριση Φιλανθρωπικού Σωματείου ως Ειδικού 

Φιλανθρωπικού. 

Σύσταση θέσεων στο Δήμο Φυλής. 


ΥΠΟΥΡΓΙΚΕΣ ΑΠΟΦΑΣΕΙΣ Κ ΑΙ ΕΓΚΡΙΣΕΙΣ 

Αοιθ. ΥΠ ΠΟ/ΓΝΟΣ/39164 (1) 

Κανονισμός λειτουργίας της Κρατικής Ορχήστρας 
Ελληνικής Μουσικής (ΚΟΕΜ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣΗ & ΑΠΟΚΕΝΤΡΩΣΗΣ 
ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Της παρ. 11 του άρθρου 6 του Ν. 2273/1994 «Εθνικό 
Θέατρο, Κρατικό Θέατρο Βορ. Ελλάδος και άλλες διατά¬ 
ξεις» (ΦΕΚ Α'233). 

2. Της παρ. 1 - 2 του άρθρου 19 του Ν. 1735/1987 
«Προσλήψεις στο Δημόσιο Τομέα, κοινωνικός έλεγχος 
στη δη μόσια διοίκηση, πολιτικά δικαιώματα και άλλες δια¬ 
τάξεις» (ΦΕΚΑ' 195). 

3. Της αριθ. 13/6.3.1996 Απόφασης του Πρωθυπουρ¬ 
γού και του Υπουργού Εσωτερικών, Δημ. Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης Γ. Μωραΐτη».(ΦΕΚ Β' 137). 

4. Του άρθρου 29Ατου Ν. 1558/1985 (ΦΕΚ ΑΊ37) όπως 
αυτό προστέθηκε με το άρθρο 27 του Ν. 2081/1992 (ΦΕΚ 

Α' 154) καιτο γεγονός ότι από τις διατάξειςτης παρούσας 

προκαλείται δαπάνη ύψους 335.100.000 δρχ. ετησίως η 
οποία θα καλυφθεί κατάτοποσότων 150.000.000 δρχ. με 


επιχορήγηση από το ΥΠΠΟ και κατά το υπόλοιπο ποσό α¬ 
πό πωλήσεις συναυλιών, χορηγίες και άλλα έσοδα της 
ΚΟΕΜ. 

5. Το αριθ. 114/6.3.96 έγγραφο του Καλλιτεχνικού 
Διευθυντή της ΚΟΕΜ, με τη συνημμένη σε αυτό απόφαση 

1 του Δ.Σ. της ΚΟΕΜ, αποφασίζουμε: 

2 ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΚΡΑΤΙΚΗΣ ΟΡΧΗΣΤΡΑΣ ΕΛΛΗΝΙΚΗΣ ΜΟΥΣΙΚΗΣ 

3 Άρθρο 1 
Αρμοδιότητες Διοικητικού Συμβουλίου 

1. Η ΚΟΕΜ διοικείται από το Διοικητικό Συμβούλιο σύμ¬ 
φωνα με το Ν. 2273/1994 και τον παρόντα κανονισμό λει- 

5 τουργίας. 

Το Διοικητικό Συμβούλιο ιδίως: 

α) Μετά από εισήγηση του καλλιτεχνικού Διευθυντή κα¬ 
θορίζει τους γενικούς στόχους των δραστηριοτήτων της 
Κ.Ο.Ε.Μ. στο πλαίσιο των σκοπών της. 

β) Καταρτίζειτον εσωτερικό κανονισμό λειτουργίας της 
Κ.Ο.Ε.Μ. καθώς και τυχόν τροποποιήσεις του με τη σύμ¬ 
φωνη γνώμη του Καλλιτεχνικού Διευθυντή. 

γ) Καταρτίζει τον ετήσιο προϋπολογισμό και απολογι¬ 
σμό και συντάσσει την ετήσια έκθεση και ισολογισμό στο 
τέλος κάθε διαχειριστικής χρήσης. 

δ) Προσλαμβάνει μετά από εισήγηση του Διοικητικού 
Διευθυντή το μόνιμο διοικητικό προσωπικό, σύμφωνα με 
τις εκάστοτε ισχύουσες περί προσλήψεων διατάξεις. 

2. Ο Πρόεδρος του Διοικητικού Συμβουλίου εκπροσω¬ 
πεί την Κ.Ο.Ε.Μ. δικαστικά και εξώδικα. 

3. Το Διοικητικό Συμβούλιο και ο Πρόεδρος του 
Διοικητικού Συμβουλίου με απόφασή τους μπορούν να 
μεταβιβάζουν ορισμένες από τις αρμοδιότητες τους στον 
Καλλιτεχνικό ή Διοικητικό Διευθυντή παρέχοντάς τους το 
δικαίωμα και περαιτέρω μεταβίβασης. 

4. Το Διοικητικό Συμβούλιο συνεδριάζει τακτικά τουλά¬ 
χιστον μία φορά κάθε 2 μήνες και έκτακτα όποτε το συ- 
γκαλέσει ο Πρόεδρος ή το ζητήσει ο Καλλιτεχνικός 
Διευθυντής ή τουλάχιστον δύο μέλη του. 

5. Το Διοικητικό Συμβούλιο τηρεί βιβλίο πρακτικών στο 
οποίο καταχωρούνταιόλες οι αποφάσεις του. Υπεύθυνος 
για την τήρηση των πρακτικών είναι ο Διοικητικός 
Διευθυντής. Αντίγραφα των πρακτικών επικυρώνονται α¬ 
πό τον Πρόεδρο του Διοικητικού Συμβουλίου. 

Άρθρο 2 

Αρμοδιότητες Καλλιτεχνικού Διευθυντή 
1.0 Καλλιτεχνικός Διευθυντής έχει τις εξής αρμοδιότη¬ 
τες: 

α) Καταρτίζει τον καλλιτεχνικό προγραμματισμό κάθε 
περιόδου. 

β) Καταρτίζει σε συνεργασία με το Διοικητικό Διευθυντή 
τον προϋπολογισμό κάθε παραγωγής και εκδήλωσης, 
στο πλαίσιο του ετήσιου προϋπολογισμού. 

γ) Αποφασίζει την πρόσληψη του καλλιτεχνικού προσω¬ 
πικού. 

δ) Αποφασίζει για την συνεργασία ή και πρόσληψη των 
εκτάκτων καλλιτεχνικών συντελεστών, π.χ. τραγουδι¬ 
στών, σολίστ, σκηνοθετών - σκηνογράφων κ.λπ. 

ε) Εποπτεύει την καλλιτεχνική προετοιμασία και εκτέλε¬ 
ση κάθε παραγωγής ή εκδήλωσης. 

2. Σε περίπτωση που ο Καλλιτεχνικός Διευθυντής συμ¬ 
μετέχει σε δραστηριότητες της Κ.Ο.Ε.Μ. με την ιδιότητα 
του ως καλλιτέχνη η αμοιβή του καθορίζεται από το 
Διοικητικό Συμβούλιο το οποίο υπογράφει και τη σχετική 
σύμβαση με τον Καλλιτεχνικό Διευθυντή. 

Άρθρο 3 

Αρμοδιότητες Διοικητικού Διευθυντή 

1.0 Διοικητικός Διευθυντής προΐσταταιτου διοικητικού 
προσωπικού και είναι υπεύθυνος για την εν γένει ομαλή 
λειτουργία της ορχήστρας από διοικητικής και οργανωτι¬ 
κής πλευράς. 

Οι αρμοδιότητές τους είναι ιδίως οι εξής: 
α) Η εκτέλεση του προϋπολογισμού της Κ.Ο.Ε.Μ. και η 
ευθύνη για την τήρησή του. 

β) Η μέριμνα για την τήρηση του παρόντος κανονισμού 
από το προσωπικό της Κ.Ο.ΕΜ., καλλιτεχνικό και διοικητι¬ 
κό, καθώς καιη επίλυση τωντυχόνπροβλημάτωντου προ¬ 
σωπικού. 

γ) Η διοικητική οργάνωση των εκδηλώσεων της 
Κ.Ο.Ε.Μ. καιη διενέργεια των αναγκαίων επαφών με τους 
αρμόδιους φορείς στην Ελλάδα και το εξωτερικό. 

δ) Κάθε άλλη αρμοδιότητα που θα του ανατεθεί από το 
Διοικητικό Συμβούλιο ή τον Καλλιτεχνικό Διευθυντή. 

Άρθρο 4 

Αρμοδιότητες και Κανόνες λειτουργίας του Λογιστηρίου 

1. Στις αρμοδιότητες του Λογιστηρίου ανήκουν: 
α) Η συγκέντρωση και καταχώρηση στα οικεία λογιστι¬ 
κά Βιβλία όλων των εισπράξεων καιπληρωμώντης ΚΟΕΜ 
κατά τις κείμενες διατάξεις και τις ειδικότητες ρύθμισης 
του παρόντος κανονισμού. 

β) Η σε συνεργασία με τον Υπεύθυνο Προσωπικού εκ¬ 
καθάριση των αποζημιώσεων, εξόδων παραστάσεως ε¬ 
κτός έδρας των οργάνων διοικήσεως της ΚΟΕΜ καθώς 
και των αποδοχών λοιπών απολαβών και αποζημιώσεων 
κάθε κατηγορίας, ειδικότητας και σχέσεως εργασίας 
προσωπικού της ΚΟΕΜ και η τήρηση αρχείου της σχετι¬ 
κής με τη μισθοδοσία νομοθεσίας. 

γ) Η σύνταξη της ετήσιας απογραφής, κατάρτιση του ε¬ 
τήσιου Ισολογισμού και του Λογαριασμού Αποτελε¬ 
σμάτων Χρήσεως, καθώς και του σχετικού Προσαρ¬ 
τήματος. 

δ) Η παροχή στοιχείων και αναφορών προς το Δ.Σ. σχε¬ 
τικά με τα έσοδα και έξοδα της ΚΟΕΜ. 
ε) Η παροχή στοιχείωνπρος το Διοικητικό Διευθυντή και 


τον Καλλιτεχνικό Διευθυντή σχετικά με τη σύνταξη προϋ¬ 
πολογισμού δαπανών για την επόμενη χρήση. 

2. Βασικό μέληματου Λογιστηρίου είναιη συγκέντρωση 
και ταξινόμηση και καταχώρηση, με ορθολογικό και πα¬ 
ραστατικό τρόπο, όλωντων οικονομικών συναλλαγώντης 
ΚΟΕΜ, καθώς και η παρουσίαση και ερμηνεία των αποτε¬ 
λεσμάτων που προκύπτουν από αυτές. 

3. Το Λογιστήριο της ΚΟΕΜ τηρεί τα οριζόμενα κάθε 
φορά βιβλία και στοιχεία που προβλέπονται από τον 
Κώδικα Βιβλίων και Στοιχείων, και ορίζονται με κοινή από¬ 
φαση των Υπουργών Οικονομικών και Πολιτισμού. 

Τατηρούμενα βιβλία είναι ιδίως τα εξής: 

- Γενικό Ημερολόγιο (μηχανογραφικό - θεωρημένο) 

- Γενικό Καθολικό (μηχανογραφικό - θεωρημένο) 

- Αναλυτικό Καθολικό (μηχανογραφημένο - αθεώρητο) 

- Βιβλίο Εγγραφών Ισολογισμού (μηχανογραφημένο - θεωρημένο) 

- Βιβλίο Απογραφών και Ισολογισμών (χειρόγραφο - θεωρημένο) 

-Βιβλίο Πρακτικών Δ.Σ. (θεωρημένο) 

4. Είδη στοιχείων συναλλαγών: 

Με την ίδια κοινή απόφαση των Υπουργών καθορίζονται 
κάθε φορά ενδεικτικά τα εξής στοιχεία συναλλαγών (σε 
μία ή πολλές σειρές αναλόγως των αναγκών): 

- Δελτίο συμψηφιστικών Πράξεων 

-Ένταλμα Πληρωμής 

- Γραμμάτιο Εισπράξεως 

5. Τρόπος καταχωρήσεως στοιχείων συναλλαγών στα 
βιβλία: 

Η Λογιστική οργάνωση της ΚΟΕΜ τηρείται συμφώνως 
με τις διατάξεις και τα άρθρα του Ελληνικού Γενικού 
Λογιστικού Σχεδίου, όπως καθιερώθηκε με το Νόμο 
1041/1980 (άρθρα 47,48 και 49), το Π. Δ. 1123/80 και τρο¬ 
ποποιήθηκαν μεταγενέστερα. 

6. Έκδοση, καταχώρηση και αρχειοθέτηση παραστατι¬ 
κών: 

α) ΔΕΛΤΙΟ ΣΥΜΨΗΦΙΣΤΙΚΩΝ ΠΡΑΞΕΩΝ 

Εκδίδεται σε δύο (2) αντίτυπα έκτων οποίων: 

- το ένα στο φάκελο «λογιστικοποιημένων παραστα¬ 
τικών», με βάσει τον αύξοντα αριθμό του. 

- ενώ, το δεύτερο παραμένει στο στέλεχος. 

Το πρωτότυπο παραστατικό αποτελεί αποδεικτικό λογι¬ 
στικής εγγραφής και δεν εξέρχεται σε καμία περίπτωση 
από το χώρο του λογιστηρίου. 

Κατά την έκδοση ελέγχεται το είδος του εκδιδομένου 
για την κάθε συναλλαγή παραστατικού και το αριθμητικό 
του σύνολο. 

Με βάσει το δελτίο συμψηφιστικών πράξεων και τους 
λογαριασμό ύςτουΕ.Γ.Λ.Σ. γίνεται ο χαρακτη ρισμός και η 
καταχώρηση της συναλλαγής στα βιβία. 

β) ΕΝΤΑΛΜΑ ΠΛΗΡΩΜΗΣ 

Εκδίδεται κατά τη χρονική στιγμή της εκταμιεύσεως οι- 
ουδήποτε ποσού από το ταμείο της ΚΟΕΜ σε τρία (3) α¬ 
ντίτυπα εκ των οποίων: 

- το πρώτο παραλαμβάνει ο δικαιούχος από τον ταμία 
κατά την εκτέλεση της πληρωμής αφού το υπογράψει ο 
δικαιούχος. 

-το δεύτερο επιστρέφει στο λογιστήριο όπου, αφού χα¬ 
ρακτη ρισθεί, καταχωρείται και αρχειοθετείται στο φάκε¬ 
λο «λογιστικοποιημένων ενταλμάτων πληρωμής» με βά¬ 
σει την ημερομηνία πληρωμής. 

- το τρίτο παραμένει στο στέλεχος. 

γ) ΓΡΑΜΜΑΤΙΟ ΕΙΣΠΡΑΞΕΩΣ 

Εκδίδεται κατά τη χρονική στιγμή της εισπράξεως οιου- 

δήποτε ποσού από το ταμείο της ΚΟΕΜ σε τρία (3) αντί¬ 
τυπα εκ των οποίων: 

- το πρώτο, μαζί με κάθε άλλο αποδεικτικό στοιχείο της 
συναλλαγής (π.χ. παραστατικό τραπέζης, κατάσταση ει¬ 
σπράξεων εισιτηρίων, κ.λπ.), αφού θεωρηθεί από τον αρ¬ 
μόδιο Διοικητικό Διευθυντή καιτονταμία, προωθείται στο 
Λογιστήριο, όπου χαρακτηρίζεται, καταχωρείται και αρ¬ 
χειοθετείται στο φάκελο «λογιστικοποιημένων γραμμα¬ 
τίων εισπράξεως» με βάσει την ημερομηνία και τον αύξο- 
ντα αριθμό του. 

—το δεύτερο παραλαμβάνει ο καταβολών με την παρά¬ 
δοση των χρημάτων. 

- το τρίτο παραμένει στο στέλεχος. 

7. Εισπράξεις: 

α) Οι πόροι και οι εισπράξεις της ΚΟΕΜ που παραγμα- 
τοποιούνται από οποιαδήποτε αιτία σε δραχμές ή συνάλ¬ 
λαγμα, κατατίθενται σε τραπεζικό λογαριασμό αναγνωρι¬ 
σμένης τράπεζας, η οποία επιλέγεται με απόφαση του 
Δ.Σ., μετά από εισήγηση του Διοικητικού Διευθυντή. 

β) Οι εισπράξεις πραγματοποιούνται με αριθμημένα 
γραμμάτια εισπράξεως, τα οποία υπογράφονται από τον 
εκδότη και ελέγχονται από τον υπεύθυνο λογιστηρίου και 
τον ταμία. Η καταχώρηση γίνεται στο Γενικό Ημερολόγιο 
και περιλαμβάνει την ημερομηνία εισπράξεως, τον ανα¬ 
λυτικό λογαριασμό που πιστώνεται και το ποσό. Από κάθε 
γραμμάτιο εισπράξεως πιστώνονται και οι αντίστοιχοι γε¬ 
νικοί και βοηθητικοί λογαριασμοί που κινήθηκαν. 

γ) Για εισπράξεις που πραγματοποιούνται συμψηφιστι- 
κά, εκδίδεται δελτίο συμψηφιστικώνπράξεων, το οποίο υ¬ 
πογράφεται από εκδότη και τον υπεύθυνο λογιστηρίου 
και στο οποίο γράφονται με τη μορφή διπλογραφικής λο¬ 
γιστικής εγγραφής οι χρεούμενοι και πιστούμενοι λογα¬ 
ριασμοί και επισυνάπτονται τα σχετικά δικαιολογητικά. Τ ο 
δελτίο συμψηφιστικώνπράξεων καταχωρείται στο Γενικό 
Ημερολόγιο. Η εγγραφή περιλαμβάνει την ημερομηνία, 
τον αύξοντα αριθμό του δελτίου και τους χρεωπιστούμε- 
νους γενικούς και αναλυτικούς λογαρισμούς που κινήθη- 
καν. 

δ) Το Δ.Σ. με απόφασή του, μπορεί να ορίσει ένα ποσο 
μετρητών, που θα παραμένει πάντοτε διαθέσιμο στο τα¬ 
μείο για την αντιμετώπιση των άμεσων πληρωμών. 

8. Πληρωμές: 

Οι ταμειακές πληρωμές γίνονται με αριθμημένα εντάλ¬ 
ματα πληρωμής, που εκδίδονται από το λογιστικό τμήμα 
και υπογράφονται από τον Υπεύθυνο Λογιστηρίου και τον 
Διοικητικό Διευθυντή ή από τον αναπληρωτή του. Η έκδο¬ 
ση των ενταλμάτων πληρωμής γίνεται κατά δικαιούχο. 
Ειδικά για πληρωμές που αφορούν τη μισθοδοσία προ¬ 
σωπικού εκδίδεται περιληπτικό ένταλμα πληρωμής γιατο 
συνολικό καταβαλλόμενο ποσό και ειδικές αποδείξεις 
πληρωμής για κάθε δικαιούχο. Κάθε ένταλμα πληρωμής 
συνοδεύεται από τα δικαιολογητικά που υπάρχουν και α¬ 
πό τα οποία διαπιστώνεται η ύπαρξη της υποχρεώσεως 
πληρωμής. 

Ειδικότερα για πληρωμές που αφορούν: 

α) μισθοδοσία προσωπικού, απαραίτητα στοιχεία είναι 
το ειδικό έντυπο εκκαθαρίσεως μισθοδοσίας. 

β) προμήθεια ειδών ή υπηρεσιών, απαραίτητα στοιχεία 
αυτά που προβλέπονται από τον Κ.Β.Σ. 

Τα εντάλματα πληρωμής που εκδίδονται, καταχωρού- 
νται στο Γενικό Ημερολόγιο. Η καταχώρηση περιλαμβά¬ 
νει την ημερομηνία, τον αύξοντα αριθμό του εντάλματος 
πληρωμής, το λογαριασμό που χρεώνεται και το ποσό. 


Από κάθε ένταλμα πληρωμής χρεώνονται και οι αντίστοι¬ 
χοι γενικοί και βοηθητικοί λογαριασμοί που κινήθηκαν. 

γ) Για πληρωμές που πραγματοποιούνται συμψηφιστι- 
κά, εκδίδεται δελτίο συμψηφιστικών πράξεων, το οποίο 
υπογράφεται από τον εκδότη και τον Υπεύθυνο Λογιστη¬ 
ρίου και στο οποίο γράφονται με τη μορφή διπλογραφι¬ 
κής λογιστικής εγγραφής οι χρεούμενοι και οι πιστούμε- 
νοι λογαρισμοί και επισυνάπτονται στο πρώτο συμψηφι- 
στικό δελτίο, στα δε υπόλοιπα γίνεται αναφορά στον 
αύξοντα αριθμό και την ημερομηνία του πρώτου αυτού 
δελτίου. 

Το δελτίο συμψηφιστικών πράξεων καταχωρείται στο 
Γενικό Ημερολόγιο και ενημερώνονται οι γενικοί και βοη¬ 
θητικοί λογαριασμοί που κινήθηκαν. 

9. Προπληρωμές - Προκαταβολές 
Για τη διενέργεια πληρωμών που από τη φύση της είναι 
αδύνατον να γίνουν με τις διατυπώσεις που απαιτούνται, 
επιτρέπεται να προκαταβάλλεται το απαιτούμενο ποσό 
«επί αποδώσει λογαριασμού» σε έναν υπάλληλο της 
ΚΟΕΜ που ορίζεται με απόφαση του Διοικητικού 
Διευθυντή ή του αναπληρωτού του. Το ανώτατο ποσό των 
προκαταβολών ορίζεται με απόφαση του Δ.Σ. Η απόφαση 
αυτή καθορίζει και την προθεσμία αποδόσεως λογαρια¬ 
σμού, η οποία όμως δεν μπορεί να υπερβαίνει τον ένα μή¬ 
να από τη λήξη του διαχειριστικού έτους. 

Επιτρέπεται η συναπόδωση λογαριασμού πολλών προ¬ 
καταβολών που αναφέρονται σε ένα έργο, προμήθεια ή 
εργασία, όταν είναι αδύνατος ο διαχωρισμός των δικαιο- 
λογητικών κατά πληρωμή. Στην περίπτωση αυτή η προθε¬ 
σμία αποδόσεως λογαριασμού παρατείνεται μέχρι την η¬ 
μερομηνία λήξεως της αποδόσεως λογαριασμού της τε¬ 
λευταίας προκαταβολής. 

10. Υποχρεώσεις Ταμία: 

Για να προβεί ο ταμίας σε οποιαδήποτε είσπραξη ή πλη¬ 
ρωμή θα πρέπει προηγουμένως να έχει εκδοθεί νομότυπα 
γραμμάτιο εισπράξεως ή ένταλμα πληρωμής και αρνείται 
την πληρωμή οποιοσδήποτε χρηματικού εντάλματος ό¬ 
ταν διαπιστώνεται έλλειψη των απαραίτητων υπογρα¬ 
φών. Για το σύνολο των εισπράξεων και πληρωμών και το 
υπόλοιπο του ταμείου γίνεται, στο τέλος κάθε εργάσιμης 
ημέρας, συμφωνία από τον Υπεύθυνο του Λογιστηρίου. 

Κάθε έλλειψη χρημάτων ή αξιών που βεβαιώνεται μετον 
έλεγχο πρέπει να αναπληρώνεται αμέσως. Αντικατάστα¬ 
ση των μετρητών του ταμείου με αποδείξεις προκαταβο¬ 
λής οιασδήποτε φύσεως απαγορεύεται. 

Στην περίπτωση αυτή ευθύνεταιπροσωπικά οταμίας, α¬ 
κόμη και αν ενέργησε κατόπιν εντολής. 

Άρθρο 5 
Προσωπικό 

Το προσωπικό της Κ.Ο.Ε.Μ. διακρίνεται σε καλλιτεχνικό 
και σε διοικητικό. 

Α. ΚΑΛΛΙΤΕΧΝΙΚΟ ΠΡΟΣΩΠΙΚΟ 
1. Προσλήψεις: 

α) Το τακτικό καλλιτεχνικό προσωπικό της Κ.Ο.Ε.Μ. πε¬ 
ριλαμβάνει 20 μουσικούς. Σε περίπτωση που το απαιτούν 
οι ανάγκες κάποιας καλλιτεχνικής εκδήλωσης μπορούν 
να προσλαμβάνονται και έκτακτοι μουσικοί με σύμβαση 
έργου. 

β) Οι μουσικοί προσλαμβάνονται κατ’ επιλογή του 
Καλλιτεχνικού Διευθυντή μετά από ακρόαση ενώπιον τρι- 

μελούς επιτροπής, την οποία ορίζει ο Καλλιτεχνικός 
Διευθυντής. 

Οι μουσικοί προσλαμβάνονται με σύμβαση εργασίας ο¬ 
ρισμένου χρόνου, η οποία έχει ως αντικείμενο, μεταξύ άλ¬ 
λων τη δημόσια εκτέλεση και εγγραφή σε υλικούς φορείς 
ήχου ή ήχου και εικόνας μουσικών έργων. Η διάρκεια της 
σύμβασης δεν μπορεί να είναι μεγαλύτερη από 2 έτη. Η 
Κ.Ο.Ε.Μ. διατηρείτο δικαίωμα να καταγγείλειτη σύμβαση 
και χωρίς σπουδαίο λόγο μέχρι και 3 μήνες από την έναρ¬ 
ξη του συμβατικού χρόνου εργασίας διάστημα το οποίο 
θεωρείται δοκιμαστική περίοδος. 

2. Υποχρεώσεις Μουσικών: 

α) Οι μουσικοί υποχρεούνται να συμμετέχουν αυτοπρο¬ 
σώπως σε όλες τις σχετικές εκδηλώσεις της Κ.Ο.Ε.Μ. Οι 
δραστηριότητες της Κ.Ο.Ε.Μ. έχουν για τους μουσικούς 
την απόλυτη προτεραιότητα. Σε καμία περίπτωση δεν επι¬ 
τρέπεται η συμμετοχή των μουσικών σε άλλο μουσικό σύ¬ 
νολο οποιουδήποτε είδους εκτός από τη συμμετοχή σε 
συναυλία ως σολίστ ή μαέστρος, που επιτρέπεται μετά α¬ 
πό έγγραφη άδεια του Καλλιτεχνικού Διευθυντή η οποία 
χορηγείται εφόσον δεν παρακωλύονται οι εκδηλώσεις 
της Κ.Ο.Ε.Μ. 

β) Τυχόν πρόσθετες δραστηριότητες (ηχογραφήσεις, 
διδασκαλία μουσικής) μπορούν να επιτραπούν μετά από 
έγγραφη άδεια του Καλλιτεχνικού Διευθυντή και μόνο ε¬ 
φόσον δεν παρακωλύουν τις εκδηλώσεις της Κ.Ο.Ε.Μ. 

γ) Οι μουσικοίτης Κ.Ο.Ε.Μ. υποχρεούνται να παρέχουν 
αυτοπροσώπως τις υπηρεσίες τους 24 ώρες την εβδομά¬ 
δα κατά μέσον όρο για οποιοσδήποτε μορφής εκδήλωση, 
όπως συναυλία, μουσικο - θεατρική παράσταση, παρά¬ 
σταση χορού καθώς και για όλες τις σχετικές δοκιμές σε 
οποιοδήποτε χώρο στην Ελλάδα ή το εξωτερικό. 

δ) Σε περίπτωση μη εξάντλησης των 24 ωρών εβδομα- 
διαίως οι μη δεδουλευμένες ώρες, οι οποίες όμως σε κα¬ 
μία περίπτωση δεν μπορούν να ξεπερνούν τις έξι ώρες α- 
νά εβδομάδα, μπορούν να μεταφερθούν σε κάποια ή κά¬ 
ποιες από τις αμέσως επόμενες 4 εβδομάδες. 

ε) Ο Καλλιτεχνικός Διευθυντής διατηρεί το δικαίωμα να 
προβλέπει επιπλέον των παραπών ωρών δοκιμές για κά¬ 
λυψη καλλιτεχνικών αναγκών με την προϋπόθεση ότι δεν 
θα ξεπερνούν τις ώρες εβδομαδιαίως. Στην περίπτωση 
αυτή οφείλεται επιπλέον αμοιβή ίση με το 1/25 μηνιαίων 
τακτικών αποδοχών του κάθε μουσικού για κάθε 4 ώρες 
εργασίας. 

στ) Η εργασία πραγματοποιείται με μία ή δύο υπηρεσίες 
την ημέρα που μπορούν να προσδιοριστικούν από 09.00 
έωςτις24.00. Κατ’ εξαίρεση εφ’ όσον, κατά την κρίση του 
Καλλιτεχνικού Διευθυντή συντρέχει σπουδαίος λόγος δύ- 
ναται να παραταθεί η εργασία του μουσικού πέραν της 
12η νυχτερινής. Οι δοκιμές των εκδηλώσεων σε ανοιχτό 
χώρο μπορούν να αρχίζουν και νωρίτερα με ήλιο με την 
προϋπόθεση ότι θα σκιάζεται επαρκώς ο χώρος της ορ¬ 
χήστρας. 

ζ) Οι υπηρεσίες διακρίνονται σε: 

- Κανονική δοκιμή 

Η διάρκειά της είναι μέχρι και τρεις (3) ώρες πλέον ενός 
διαλείμματος (15) λεπτών. 

- Προγενική και Γ ενική Δοκιμή 

Η διάρκειά τους καθορίζεται από τον Καλλιτεχνικό 
Διευθυντή σύμφωνα με τις ανάγκες της παράστασης. 

- Δοκιμή ήχου 

Η διάρκειά της είναι μέχρι και (2) ώρες. 


- Παράσταση 

η) Οι μουσικοί, κατά την διάρκεια των δοκιμών και των 
παραστάσεων, υποχρεούνται να συμμορφώνονται και να 
εκτελούν τις οδηγίες (μουσικές και σκηνοθετικές) του ε- 
κάστοτε μαέστρου. 

θ) Οι μουσικοί υποχρεούνται να έχουν άψογη εμφάνιση 
και συμπεριφορά επί σκηνής και σε οποιαδήποτε δημόσια 
παρουσία αποτελούν μέλος της Ορχήστρας, που ελέγχο¬ 
νται από τον Έφορο. Το ένδυμα θα ορίζεται από τον 
Καλλιτεχνικό Διευθυντή και παρέχεται από την Κ.Ο.Ε.Μ. 

ι) Οι μουσικοί υποχρεούνται να προσέρχονται ανελλιπώς 
στις προκαθορισμένες δοκιμές και παραστάσεις χωρίς ιδι¬ 
αίτερες προσκλήσεις και να είναι έτοιμοι για εργασία του¬ 
λάχιστον 15' πριν από την έναρξη των δοκιμών και 45' πριν 
από την καθορισμένη ώρα έναρξης μίας δημόσιας εκδή¬ 
λωσης. Εφόσον το απαιτούν οι ανάγκες κάποιας εκδήλω¬ 
σης, ο Καλλιτεχνικός Διευθυντής μπορεί να καθορίζει και 
άλλες ώρες προσέλευσης, όχι πέραν της μίας ώρας. 

κ) Οι παρουσίες των μουσικών ελέγχονται από τον 
Έφορο της Ορχήστρας. Σε περίπτωση που ένας μουσι¬ 
κός από οποιοδήποτε εμπόδιο δεν μπορεί να προσέλθει 
στην εργασία του την καθορισμένη ώρα, υποχρεούνται με 
οποιοδήποτε τρόπο να ειδοποιήσει γι’ αυτό του το εμπό¬ 
ριο τον Έφορο της Ορχήστρας. 

Σε περίπτωση που η μη προσέλευση του μουσικού ο¬ 
φείλεται σε ασθένειάτου, η Κ.Ο.Ε.Μ. δικαιούται να πιστο¬ 
ποιήσει την ασθένεια με γιατρό της επιλογής της, χωρίς ο 
μουσικός να δικαιούται να αρνηθεί την επίσκεψη του για¬ 
τρού - ελεγκτή. Σε περίπτωση που ο μουσικός απουσιάσει 
περισσότερες από δύο ημέρες υποχρεούται να προσκο¬ 
μίσει ιατρική γνωμάτευση που να βεβαιώνει την ασθένειά 
του κατά το χρόνο της απουσίας του και την ανικανότητά 
του για εργασία κατά το χρόνο απουσίας του. 

λ) Η αδικαιολόγητη απουσία αποτελεί πειθαρχικό πα¬ 
ράπτωμα. 

Η αδικαιολόγητη απουσία του μουσικού από δημόσια 
παράσταση αποτελεί σπουδαίο λόγο καταγγελίας της 
σύμβασήςτους. Η αδικαιολόγητη για τρίτη φορά απουσία 
του μουσικού από δοκιμή μέσα σε ένα χρόνο, αποτελεί 
σπουδαίο λόγο καταγγελίας της σύμβασης του. 

μ) Ο προγραμματισμός των δοκιμών και παραστάσεων, 
το πρόγραμμα αργιών καθώς και η ημέρα εβδομαδιαίως 
ανάπαυσης αναγράφεται στον πίνακα ανακοινώσεως ανά 
δεκαπενθήμερο. 

Η Κ.Ο.Ε.Μ. διατηρείτο δικαίωμα οποτεδήποτε να επι¬ 
φέρει αλλαγές στον προγραμματισμό. Οι αλλαγές κοινο¬ 
ποιούνται μέσω του πίνακα ανακοινώσεων εκτός αν αφο¬ 
ρούν δοκιμή ή παράσταση των επομένων 24 ωρών, οπότε 
απαιτείται ιδιαίτερη ειδοποίηση του κάθε μουσικού. 

ν) Οι ετήσιες άδειες είναι 30 εργάσιμες ημέρες. Οι άδειες 
χορηγούνται ταυτόχρονα σε όλους τους μουσικούς με α¬ 
πόφαση του καλλιτεχνικού Διευθυντή και σύμφωνη γνώμη 
της Ορχήστρας και με γνώμονα την ομαλή λειτουργία της 
Κ.Ο.Ε.Μ. και τον ετήσιο καλλπεχνικό προγραμματισμό. 

3. Μετάδοση - Εγγραφή ερμηνείας σε υλικούς φορείς ή¬ 
χου ή ήχου και εικόνας. 

α) Οι μουσικοί από και διά της υπογραφής της σύμβα¬ 
σης εργασίας, παραχωρούν την άδεια για τη μετάδοση ή 
αναμετάδοση των ζωντανών ερμηνειών τους από το 
Ραδιόφωνο ή την Τηλεόραση, καθώς και για την εγγραφή 
της ερμηνείας τους σε υλικούς φορείς ήχου ή ήχου και ει¬ 
κόνας και τη θέση σε κυκλοφορία των υλικών φορέων ή¬ 
χου ή ήχου και εικόνας. Οι παραπάνω άδειες παραχω- 

ρούνται χωρίς πρόσθετη αμοιβή ή μισθό αφού αποτελούν 
αντικείμενο του σκοπού της συμβάσεως εργασίας. 

β) Εφόσον ο Καλλιτεχνικός Διευθυντής κρίνει ότι οι η¬ 
χογραφήσεις και οι μαγνητοσκοπήσεις έργων του προη¬ 
γούμενου άρθρου που έγιναν υπό την διεύθυνση του, α¬ 
ντιπροσωπεύουν το καλλιτεχνικό επίπεδο της ΚΕΟΜ, ο 
μουσικός δεν δικαιούται να προβάλλει αντίθετο ισχυρι¬ 
σμό ή να εμποδίσει με οποιοδήποτε τρόπο την αναμετά¬ 
δοση και την εν γένει κυκλοφορία ή εκμετάλλευση των η¬ 
χογραφήσεων ή μαγνητοσκοπήσεων αυτών. 

4. Εκτός έδρας - μετακινήσεις, 
α) Σε περίπτωση συμμετοχής των μουσικών σε δραστη¬ 
ριότητες της ΚΟΕΜ εκτός του Νομού Αττικής και του 
Πειραιά, οι μουσικοί δικαιούνται της αποζημίωσης που 
προβλέπει ο Νόμος. 

β) Η Κ.Ο.Ε.Μ. αναλαμβάνει τα έξοδα μετακίνησης πλή¬ 
ρους διατροφής και τυχόν διανυκτέρευσης. Εάν η μετά¬ 
βαση στο τόπο της εκδήλωσης ξεπερνά τις τρεις ώρες, 
τότε, εκτός εξειρετικής περίπτωσης ή απρόβλεπτης κα¬ 
θυστέρησης πρέπει να μεσολαβήσουν τουλάχιστον δύο 
ώρες ανάπαυσης μεταξύ της άφιξης και της έναρξης της 
υπηρεσίας. Τυχόν δοκιμές ήχου συνυπολογίζονται στο ω¬ 
ράριο εργασίας. Η διανυκτέρευση θα γίνεται σε ξενοδο¬ 
χείο Α* κατηγορίας όπου αυτό είναι δυνατό. 

γ) Οι μετακινήσεις γίνονται συλλογικά με το μεταφορικό 
μέσο το οποίο ορίζει ο Διοικητικός Διευθυντής της 
Κ.Ο.Ε.Μ. Μετάβαση στον τόπο της εκδήλωσης με ατομι¬ 
κό μεταφορικό μέσο επιτρέπεται μόνο σε εντελώς έκτα¬ 
κτες περιστάσεις με ευθύνη και δαπάνες του μουσικού και 
ύστερα από έγγραφη άδεια του Διοικητικού Διευθυντή. 

5. Δημόσιες δηλώσεις. 

Με εξαίρεση τον Καλλιτεχνικό Διευθυντή απαγορεύεται 
στα μέλη του προσωπικού της Κ.Ο.Ε.Μ. - καλλιτεχνικού 
και διοικητικού - να προβαίνουν σε οποιεσδήποτε δημό¬ 
σιες δηλώσεις που αφορούν την Κ.Ο.Ε.Μ. χωρίς προη¬ 
γούμενη γραπτή άδεια του Καλλιτεχνικού Διευθυντή. 

6. Πίνακας Ανακοινώσεων. 

Στον βασικό χώρο δοκιμών της ορχήστρας αναρτάται 
πίνακας ανακοινώσεων. Η ανάρτηση ανακοινώσεων στον 
πίνακα αυτό ισοδυναμεί με γνωστοποίηση του περιεχομέ¬ 
νου τους στον καθένα από τους μουσικούς, οι οποίοι δεν 
δικαιούνται να ισχυρισθούν ότι δεν τις γνώριζαν. 

Β. ΔΙΟΙΚΗΤΙΚΟ ΠΡΟΣΩΠΙΚΟ 

Το διοικητικό προσωπικό αποτελείται από τις κάτωθι ει¬ 
δικότητες: 

1. Έφορος Ορχήστας (μία θέση) 
α. Καθήκοντα 

Ο Έφορος της Ορχήστρας έχει την ευθύνη και επο¬ 
πτεύει: 

- Την τήρηση του παρόντος κανονισμού από τους μου¬ 
σικούς της ορχήστρας, 

- Την κατάρτιση του προγράμματος δοκιμών, 

- Την προετοιμασία και αρτιότητα του χώρου δοκιμών 
και συναυλιών, 

-Τις μετακινήσεις των μουσικών και των οργάνωντους, 

- Κάθε άλλο θέμα που αφορά την ορχήστρα και του α¬ 
νατίθεται από τον Καλλιτεχνικό ή το Διοικητικό Διευθυντή. 

β. Προσόντα 

Πτυχίο Ανωτάτης Σχολής της Ελλάδος ή του εξωτερικού, 
βασικές μουσικές γνώσεις, επαρκής γνώση μιας ξένης 


γλώσσας και τουλάχιστον θετής εμπειρία από συμμετοχή 
σε ορχήστρα ως μουσικός ή ως επιμελητής ορχήστρας. 

2. Υπεύθυνος προσωπικού (μία θέση) 
α. Καθήκοντα 

Είναι αρμόδιος για θέματα του προσωπικού όπως μετα¬ 
ξύ άλλων για την τήρηση μητρώου προσωπικού, θέματα 
πειθαρχικού ελέγχου, θέματα μισθοδοσίας, σε συνεργα¬ 
σία με το λογιστή, κατάρτιση συμβάσεων. Επιπλέον επι¬ 
κουρεί τον Διοικητικό Διευθυντή στα καθήκοντάτου και έ¬ 
χει όσες τυχόν αρμοδιότητες του μεταβιβάσει ο 
Διοικητικός Διευθυντής, 
β. Προσόντα 

Πτυχίο Ανωτάτης Σχολής της Ελλάδας ή του εξωτερι¬ 
κού, άριστη γνώση αγγλικών. 

3. Διευθυντής Σκηνής (μία θέση) 
α. Καθήκοντα 

Ο Διευθυντής Σκηνής έχει την ευθύνη για την εύρυθμη 
λειτουργία της σκηνής και των παρασκηνίων κατάτο χρό¬ 
νο δοκιμών και παραστάσεων. Είναι υπεύθυνος και για την 
ορθή χρήση και φύλαξη των σκηνικών και κοστουμιών. 

β. Προσόντα 

Απολυτήριο Λυκείου, βασικές μουσικές γνώσεις και 
τουλάχιστον δετής εμπειρία ως συντελεστής σκηνής σε- 
λυρικό θέατρο ή θέατρο πρόζας. 

4. Ηλεκτρολόγος - Υπεύθυνος φωτισμού (μία θέση) 
α. Καθήκοντα 

Έχει την ευθύνη για τον φωτισμό των παραστάσεων κα¬ 
θώς και για τη λειτουργία και συντήρηση των ηλεκτρολο- 
γικών εγκαταστάσεων, 
β. Προσόντα 

Απολυτήριος τίτλος δευτεροβάθμιας εκπαίδευσης α¬ 
ντίστοιχης ειδικότητας ή ισότιμος τίτλος σχολικής μονά¬ 
δας της Ελλάδας ή του εξωτερικού καθώς και άδεια α- 
σκήσεως επαγγέλματος. 

5. Υπεύθυνος Ήχου (μία θέση) 
α. Καθήκοντα 

Έχει την ευθύνη για την ηχητική κάλυψη των παραστά¬ 
σεων 

β. Προσόντα 

Απολυτήριος τίτλος δευτεροβάθμιας εκπαίδευσης ειδι¬ 
κότητας ηλεκτρονικών ή ισότιμος τίτλος σχολικής μονά¬ 
δας ημεδαπής ή αλλοδαπής και εξειδικευμένη πείρα σε η¬ 
χητικές - ηλεκτρονικές εγκαταστάσεις θεάτρων ή στού¬ 
ντιο ηχογραφήσεων. 

6. Υπεύθυνος Γραφείου Τύπου και Δημοσίων Σχέσεων 
(δύο θέσεις) 

α. Καθήκοντα 

Ο υπεύθυνος του γραφείου τύπου είναι αρμόδιος για 
κάθε θέμα που αφορά την προβολή και δημοσιότητα της 
Κ.Ο.Ε.Μ. και των εκδηλώσεών της καθώς και την επικοι¬ 
νωνία της μετά Μέσα Μαζικής Ενημέρωσης και το κοινό, 
β. Προσόντα 

Απολυτήριο Λυκείου, άριστη γνώση τουλάχιστον δύο 
ξένων γλωσσών, χειρισμός Η/Υ, τουλάχιστον δετής ε¬ 
μπειρία σε ανάλογη θέση. 

7. Βιβλιοθηκάριος - Υπεύθυνος Αρχείου (μία θέση) 
α. Καθήκοντα 

Είναι υπεύθυνος για την έρευνα, ανάπτυξη και τήρηση 
του εντύπου, ηχητικού και οπτικού Αρχείου της Κ.Ο.Ε.Μ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Παράλληλα μπορεί και να επιμελείται τα κείμενα των προ¬ 
γραμμάτων και άλλων εντύπων της Κ.Ο.Ε.Μ. σε συνεργα¬ 
σία με τον Υπεύθυνο Δημοσίων Σχέσεων, 
β. Προσόντα 

Πτυχίο ανωτάτης σχολής και βασικές μουσικές γνώσεις 
ή πτυχίο αναγνωρισμένου μουσικού ιδρύματος. 

8. Υπεύθυνος Λογιστηρίου (μία θέση) 
α. Καθήκοντα 

Ο Λογιστής έχει την ευθύνη για τη λογιστική διαχείριση 
της Κ.Ο.Ε.Μ. και ιδίως για: 

- Την σωστή καταχώρηση των λογιστικών στοιχείων, 
σύμφωνα με τις αρχές του Ενιαίου Λογιστικού Σχεδίου 
(ΕΛΣ) και των διατάξεων του Κώδικα Βιβλίων και 
Στοιχείων (ΚΒΣ) και των λοιπών διατάξεων. Η καταχώρη¬ 
ση των ανωτέρω στοιχείων θα γίνεται σε βιβλία Γ κατηγο¬ 
ρίας του ΚΒΣ και δια της μηχανογραφικής μεθόδου. 

- Την καταχώρηση των εισπράξεων από τις επιχορηγή¬ 
σεις, τις δωρεές, χορηγίες, εισιτήρια, δικαιώματα συναυ¬ 
λιών κλπ. καθώς και τα έξοδα, αμοιβές προσωπικού, τις 
εργοδοτικές εισφορές. 

- Την έγκαιρη υποβολή των απαιτουμένων στοιχείων 
στις Δημόσιες Οικονομικές Υπηρεσίες (ΔΟΥ), καθώς και 
την έγκαιρη πληρωμή κάθε είδους φόρων. 

- Τη σωστή τήρηση των συμβάσεων εργασίας και την ε¬ 
νημέρωση και εφαρμογή της εργατικής νομοθεσίας. 

- Τη σύνταξη των μισθολογικών καταστάσεων, κατα¬ 
στάσεων αμοιβών τρίτων, τα μισθολόγια Ι.Κ.Α. και των φο¬ 
ρέων επικουρικής ασφαλίσεως προσωπικού. 

- Τη σύνταξη των μηνιαίων ισοζυγίων και του 
Ισολογισμού στο τέλος κάθε οικονομικής χρήσεως. 

- Την έγκαιρη θεώρηση των απαιτουμένων βιβλίων και 
στοιχείων (τιμολόγια, δελτία αποστολής κλπ.). 

β. Προσόντα 

Πτυχίο Τμήματος Λογιστικής ή Διοίκησης Επιχειρήσεων 
και Σχολής Διοίκησης και Οικονομίας των ΤΕΙ ή ανωτάτης 
Οικονομικής Σχολής ή ισότιμος τίτλος αντίστοιχης σχο¬ 
λής της Ελλάδας ή του εξωτερικού καιτουλάχιστον 3ετής 
προϋπηρεσία σε αντίστοιχη θέση. 

9. Ταμίας (μία θέση) 
α. Καθήκοντα 

Είναι αρμόδιος για τη διενέργεια των πληρωμών, την εί¬ 
σπραξη των εσόδων, την αγορά και επικόλληση ενσήμων, 
την απόδοση εισφορών και φόρου, τη θεώρηση και πώλη¬ 
ση εισιτηρίων, 
β. Προσόντα 

Απολυτήριο Λυκείου καιτουλάχιστον 3ετής εμπειρία σε 
ανάλογα καθήκοντα. 

10α. Γραμματέας Διοικητικού Συμβουλίου - Διοικητικού 
Διευθυντή (μία θέση) 

β. Γραμματέας Καλλιτεχνικού Διευθυντή (δύο θέσεις) 
αα) Καθήκοντα 

Υποστηρίζουν γραμματειακά το Διοικητικό Συμβούλιο, 
τον Καλλιτεχνικό Διευθυντή, το Διοικητικό Διευθυντή και 
το Γραφείο Τύπου-Δημοσίων Σχέσεων, 
ββ) Προσόντα 

Απολυτήριο Λυκείου, χειρισμός Η/Υ και επαρκής γνώση 
αγγλικών. 

11. Προσωπικό καθαριότητας (τρεις θέσεις) 
α. Καθήκοντα 

Είναι υπεύθυνο για την καθαριότητα των χώρων των ο¬ 
ποίων κάνει χρήση η ΚΟΕΜ. 


β. Προσόντα 
Βασική εκπαίδευση. 

12. Οδηγός (μία θέση) 
α. Καθήκοντα 

Είναι ο οδηγός των μεταφορικών μέσων της Κ.Ο.Ε.Μ., 
φροντίζει για τη συντήρησή τους και εκτελεί κάθε άλλη 
βοηθητική εργασία που θα του αναθέσει ο Διοικητικός 
Διευθυντής, 
β. Προσόντα 

Απολυτήριο Λυκείου, Επαγγελματικό Δίπλωμα Οδηγού. 

13. Υπάλληλος Γενικών Καθηκόντων (δύο θέσεις) 
α. Καθήκοντα 

Είναι υπεύθυνος για κάθε θέμα που θα του ανατεθεί α¬ 
πό το Διοικητικό Διευθυντή, 
β. Προσόντα 
Βασική Εκπαίδευση. 

Άρθρο 6 

Πλήρωση θέσεων 

Κατά τη διάρκειατωνπρώτων δώδεκα μηνών από τη δη¬ 
μοσίευση του παρόντος, δύναται η ΚΟΕΜ να λειτουργή¬ 
σει με την πλήρωση των δύοτρίτωντου όλου αριθμούτων 
προβλεπομένων θέσεων εργασίας, εξαιρουμένωντων υ¬ 
πό του Υπουργού Πολιτισμού καλυπτομένων με την έκδο¬ 
ση σχετικών διοικητικών πράξεών του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΜΩΡΑΪΤΗΣ ΑΛΕΞ. ΠΑΠΑΔΟΠΟΥΛΟΣ 

ΠΟΛΙΤΙΣΜΟΥ 

ΣΤΑΥΡΟΣ ΜΠΕΝΟΣ 
-♦- 

Αριθ. ΥΠΠΟ/ΚΑΤΕΧΝ/Δ/33574 (2) 

Έγκριση μεταβίβασης και μεταστέγασης Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά 
Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Την απόφαση αριθ. ΥΠΠΟ/ΓΝΌΣ/49095/30.10.1991 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γεν. Γραμ¬ 
ματείς, Γεν. Διευθυντές και προϊστάμενους των Διευ¬ 
θύνσεων τμημάτων και Γραφείων της Κ.Υ. του ΥΠΠΟ 
(ΦΕΚ 987/τ.Β/28.11.1991). 

5. Την αριθ. ΥΠΠΟ/ΚΑΤΕΧΝ/Δ/25126/1509/15.7.1992 α¬ 
πόφασή μας «Χορήγηση άδειας ίδρυσης και λειτουργίας 
Ωδείου στη Νέα Μάκρη (ΦΕΚ495/Τ.Β/31.7.1992). 

6. Την από 10.7.1996 άιτηση των Αιμιλίας Χριστο- 
φορίδου και Ιωάννη Χριστοφορίδη με τα συνημένα δικαι- 
ολογητικά, αποφασίζουμε: 

1. Εγκρίνουμε την μεταβίβαση της άδειας ίδρυσης και 
λειτουργίας του «Ωδείου Νέας Μάκρης Αίμης Χριστο- 
φορίδου» στον Ιωάννη Χριστοφορίδη και τροποποιούμε 
την επωνυμία του η οποία στο εξής θα είναι «Ωδείο Νέας 
Μάκρης Γιάννη Χριστοφορίδη». 

2. Εγκρίνουμε τη μεταστέγαση του Ωδείου Νέας 




Μάκρης Γιάννη Χριστοφορίδη στο κτίριο της οδού Αγίας 

Παρασκευής στη Νέα Μάκρη. 

3. Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δέκαπέντα (15) σπουδαστών. 

4 Η άδεια ισχύει από το σχολικό έτος 1996-1997. 

5. Από τις διατάξεις της απόφασης αυτής δεν προκαλει- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 


5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Κυβερνήσεως. 

Αθήνα, 31 Ιουλίου 1996 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αοιθ. 3427.29/02/96 ( 4 ) 

Καθορισμός ύψους εγγυητικών επιστολών πργ 8 αρθ. 6 
του Ν. 2399/96 (ΦΕΚΘΟΑ'). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 


Αοιθ. ΥΠΠΟ/ΚΑΤΕΧΝ/Δ/39149 (3) 

Χορήγηση άδειας ίδρυσης και λειτουργίας Παραρ¬ 
τήματος στην Πυθαγόρειο Μουσική Σχολή Σάμου. 

Ο ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις του Β.Δ. 14/19 Ιαν. 1939 (ΦΕΚ 24Α) «Περί 
Κωδικοποιήσεως των περί Λιμενικών Ταμείων κειμένων δια¬ 
τάξεων όπως έχουν τροποποιηθεί και ισχύουν σήμερα. 

2. Τις διατάξεις του Π.Δ. 649/1977 «Περί μεταφοράς αρ¬ 
μοδιοτήτων στο Υπουργείο Δημοσίων Έργων κλπ.» (ΦΕΚ 


Έχοντας υπόψη: 

1 Το Ν. 1558/85 «Κυβέρνηση και Κυβερνητικά 
Όργανα». 

2. Το Π.Δ. 941/77 «Περί Οργανισμού του Υπουργείου 

Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 

ιδρυμάτων». 

4. Το Ν. 299/76 «Περί ρυθμίσεως θεμάτων αφορωντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «Περί κυρώσεως 
του κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανάπτυ¬ 
ξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών, 
ΥΠΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας» (ΦΕΚ 500/Β.87) ΥΠΠΟ/- 
ΓΝΟΣ/33991/23.8.87 «Προϋποθέσεις λειτουργίας Τμή¬ 
ματος Κλαβικύμβαλου (Τσέμπαλο)» (ΦΕΚ609/τ.Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.1991 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές και Προϊστάμενους των 
Διευθύνσεων Τμημάτων και Γ ραφείων της Κ.Υ. του ΥΠΠΟ 
(ΦΕΚ 987/τ.Β/28.11.1991). 

9. Την αριθ. ΥΠΠΟ/ΚΑΤΕΧΝ/Δ/26010/16.9.1993 απόφα¬ 
σή μας «Χορήγηση άδειας και λειτουργίας Μουσικής 
Σχολής στον Πέτρο Παριανό» (ΦΕΚ765/τ.Β/30.9.1993). 

10. Το από 18.7.1996 πρακτικό αυτοψίας της επιτροής 
ελέγχου κτιρίων Σχολών Χορού και Μουσικής του ΥΠΠΟ. 

11. Την από 30.5.1996 αίτηση του Πέτρου Παριανού με 

τα συνημένα δικαιολογητικά, αποφασίζουμε. 

1. Χορηγούμε στην Πυθαγόρειο Μουσκή Σχολή Σάμου ά¬ 
δεια ίδρυσης και λειτουργίας Παραρτήματος Ωδείου που 
θα στεγαστεί στο κτίριο της οδού Αρχιμήδους αριθ. 10. 

2. Η Μουσική Σχολή θα λειτουργήσει τα τμήματα. 

1. Ωδικής 2. Αρμονίας 3. Πληκτών 4. Εγχόρδων 5. 
Κλασικής Κιθάρας. 

3. Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δέκα πέντε (15) σπουδαστών. 

4. Η άδεια ισχύει από το σχολικό έτος 1996-1997. 


3. Τις διατάξεις των Π.Δ. 229/1995 (ΦΕΚ 130Α) και Π.Δ. 
427/95 (ΦΕΚ245Α) «Περί Ναυτικών Πρακτόρων». 

4. Τις διατάξεις του αρθ. 6 «Λιμενικά τέλη επιβατών- 
Σκοπός-Προϋποθέσεις και τρόπος επιβολής τους» του Ν. 
2399/1996 (ΦΕΚ90Α). 

5. 'Οτι από τις διατάξεις της απόφασης αυτής που δεν έ¬ 
χει αναδρομική ισχύ δεν προκαλείται δαπανη σε βάρος 
του Κρατικού Προϋπολογισμού και των προϋπολογισμών 
των ΝΠΔΔ (Λιμενικών Ταμείων) και αποφασίζουμε: 

Η πργ. 1 της αριθ. 3427.29/01/96/13.6.1996 απόφασή 
μας (ΦΕΚ 488Β/96) συμπληρώνεται με εδάφιο ως ακο¬ 
λούθως: , , , 

«Κατ’ εξαίρεση σε λιμένες όπου οι οικείοι Κεντρικοί η 
Τουριστικοί Πράκτορες ή Πλοιοκτήτριες Εταιρείες δια¬ 
χειρίζονται μεμονομένα πλοία που εκτελούν αραιά δρο¬ 
μολόγια με περιορισμένο αριθμό επιβατών δύναται με α¬ 
πόφαση της οικείας Λιμενικής Επιτροπής το ύψος της εγ¬ 
γυητικής επιστολής να περιορίζεται στο ποσό των 
διακοσίων χιλιάδων (200.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευσή της. 

Πειραιάς, 2 Αυγούστου 1996 

Ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 
-♦- 

Αριθ. 7662 , 

Αναγνώριση Φιλανθρωπικού Σωματείου ως Ειδικού 
Φιλανθρωπικού. 


Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

Τις διατάξεις: 

1. Του Ν. 3200/55 (περί διοικητικής αποκεντρώσεως) ό¬ 
πως μεταγενέστερα τροποποιήθηκε. 

2. Το Ν.Δ. 1111/72 (περί Φιλανθρωπικών Σωματείων). 

3. Το Ν.Δ. 241/73 (περί καταργήσεως των περιφερεια¬ 


κών Διοικήσεων». 

4. Την αρθ. Διγ/5924 εγκ. 379/74 εγκύκλιο του 
Υφυπουργού Κοιν. Υπηρεσιών, περί του αρμοδίου οργάνου 
για την ειδκή αναγνώριση των Φιλανθρωπικών Σωματείων. 

5. Το Π.Δ. 465/84 ΦΕΚ/168/1.11,84τεύχος Α. με το οποίο 
μεταβιβάσθηκε η ως άνω αρμοδιότητα στους Νομάρχες. 

6. Το εν ισχύει καταστατικό του Σωματείου, όπως τρο- 

ποποιήθηκε βάσει των διατάξεων του Ν. Δ/τος 1111/72. 

7. Την με αριθ. 41.23.5.96 απόφαση Διοικ. Συμβουλίου 
του Συλλόγου Γονέων και Φίλων των παιδιών με ειδικές α¬ 
νάγκες Ν. Κορινθίας. 

8. Την αριθ. 170/96 απόφαση Μονομελούς Πρωτο¬ 
δικείου Κορίνθου. 

9. Το γεγονός ότι κρίνεται σκόπιμη η εν λόγω αναγνώρι¬ 
ση λόγω του έργου που επιτελεί και των σκοπών που επι¬ 
διώκει, αποφασίζουμε: 

Αναγνωρίζουμε το υπό την επωνυμία «Σύλλογος 
Γονέων Κηδεμόνων και Φίλων των Παιδιών και ατόμων με 
ειδικές ανάγκες Ν. Κορινθίας», Φιλανθρωπικό Σωματείο 
που εδρεύει, στην Κόρινθο, ως Φιλανθρωπικό, επειδή (α) 
παρέχει κάθε είδους βοήθεια στα παιδιά των μελών του, 
τα ενήλικα άτομα, μέλη του σωματείου και σε άλλα παιδιά 
και άτομα, εφ’ όσον υπάρχει, δυνατότητα του σωματείου , 
που πάσχουν από εγκεφαλική παράλυση με κινητική ή 
πνευματική καθυστέρηση ή και τα δύο μαζί και (β) φροντί¬ 
ζει για την δημιουργία και λειτουργία Ιδρύματος για πα¬ 
ροχή πάσης φύσεως θεραπευτικής αγωγής, σχολικής εκ¬ 
παίδευσης, εκμάθησης τέχνης και γενικά σκοπεύει σε κά¬ 
θε μορφής δραστηριότητα για την επαγγελματική και 
επιστημονική αποκατάσταση, για την ένταξη κοινωνικής 
αλληλεγγύης και συμπαράσταση στα πάσχοντα παιδιά 
και άτομα από τις παραπάνω ασθένειες. 

Στο εξής κάτω από την επωνυμία του ως άνω Σωματείου 
θα αναγράφεται η φράση «ως ειδικώς Φιλανθρωπικό». 

Η παρούσα να δημοσιευτεί στην Εφημερίδα της 
Κυβερνήσεως, 

Κόρινθος, 13 Αυγούστου 1996 

Ο Νομάρχης κ.α.α. 

ΓΕΩΡΓ. ΜΑΡΚΟΥ 


Αριθ. 518 (®) 

Σύσταση θέσεων στο Δήμο Φυλής. 

Ο ΔΗΜΑΡΧΟΣ ΦΥΛΗΣ 

Έχοντας υπόψη: 

1) Τις διατάξεις του άρθρου 10 παρ. 8 του Ν. 2266/94 για 
τη σύσταση προσωποπαγών θέσεων ιδιωτικού δικαίου 
αορίστου χρόνου για την κατάταξη εργαζομένων που 
πληρούν τις προϋποθέσεις του νόμου αυτού. 

2) Τιςδιατάξειςτου άρθρου8του Ν. 2307/95. 

3) Τις διατάξεις του τελευταίου εδαφίου της περίπτω¬ 
σης 4βτου άρθρου 19 του Ν. 2344/11.10.95, Οργάνωση 
Πολιτικής Προστασίας και άλλες διατάξεις, βάσει των ο¬ 
ποίων η προθεσμία των έξι (6) μηνών της παρ. 4 του άρ¬ 
θρου 10 του Ν. 2266/1994 παρατείνεται για έξι (6) μήνες 
επίσης από τη δημοσίευση του παρόντος. 

4) Την αριθμ. 66γ/1994 απόφαση του Δημοτικού 
Συμβουλίου του Δήμου με την οποία διαπιστώνεται ότι οι 
υπάλληλοι που θα καταταγούν στις συνιστώμενες θέσεις 
καλύπτουν πάγιες και διαρκείς ανάγκες της υπηρεσίας 
του Δήμου, αποφασίζουμε: 

α) Είκοσι πέντε (25) θέσεις στην υπηρεσία καθαριότητας 
β) Δέκα (10) θέσεις στην υπηρεσία διοίκησης 
γ) Δέκα (10) θέσεις οδηγών 
δ) Πέντε (5) θέσεις ηλεκτρολόγων εγκαταστάσεων 
ε) Πέντε (5) θέσεις Μηχανικών Αυτοκινήτων 
Από τις διατάξεις της παρούσης απόφασης προκαλεί- 
ται δαπάνη εις βάρος του προϋπολογισμού του Δήμου ύ¬ 
ψους 50.000.000 δρχ. περίπου γιατοτρέχον οικονομικό έ¬ 
τος σε βάρος του Κ.Α. 05/112.1 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Φυλή, 31 Ιουλίου 1996 
Ο Δήμαρχος 
ΝΙΚΟΣ ΛΙΑΚΟΣ 

